OpenLLM-France/wikimedia huggingface dataset:
# Víctor García de la Concha

Víctor García de la Concha (Villaviciosa, Asturias, 1934ko urtarrilaren 2a) espainiar filologoa da.

## Biografia

Oviedoko Unibertsitatean egin zituen Filologiako ikasketak, eta Teologiakoak Erroman. 1976an, Zaragozako Unibertsitateko katedra eskuratu zuen eta 1979an, Salamancako Unibertsitatekoa; Valladolid eta Murtziako unibertsitateetako irakasle izan da. Literaturari buruzko ikerketak egin ditu, Erdi Aroko literaturari buruzkoak batez ere, baina Errenazimentuko literaturan eta gaur egungo literaturan, batez ere XX. mendeko olerkigintzan, espezializatu da denborarekin. Erlijioaren eta literaturaren arteko harremana, Gaztelako Erdi Aroko antzerkigintza eta lirika sakratua izan ditu aztergai, besteak beste, eta ikerketa sakonak egin ditu espainiar literatura espiritualari buruz (mistikari buruz batez ere), ondorengo lanetan ikus daitekeen bezala, El arte literario de Santa Teresa (1978, Santa Teresaren arte literarioa); eta El arte literario de San Juan de la Cruz (1991, San Juan de la Cruzen arte literarioa); pikareskari buruzkoak ere egin ditu, Nueva lectura del Lazarillo de Tormes (1981, Tormesko itsumutilaren irakurketa berria). Obra aipagarriak ditu, orobat, Poesía española contemporánea (Gaur egungo espainiar olerkigintza) eta Poesía española de 1935-1975 (1935-1975 bitarteko olerkigintza espainiarra) saila. Argitalpen kritikoen artean azpimarratzekoak dira Cristo de Velázquez de Unamuno (1987, Unamunoren Velázquezen kristoa), Eternidades de Juan Ramón Jiménez (1981, Juan Ramón Jiménezen betikotasunak) eta Juan Manuel Bueno, mártir (1989, Juan Manuel Bueno, martiria) esaterako, eta bereziki, 1982. urtean argitara emandako Libro de romances y coplas del Carmelo de Valladolid (Valladolideko Karmeloko erromantze eta koplen liburua), lekaime batek bere komentuan abesten ziren kantuez osaturiko bilduma, García de la Conchak berak dioenez jainkotasunera eramandako maitasun-kantuez osatua. Zenbait aldizkaritan eta argitaletxetan lan egin du, eta ikus-entzunezkoetarako gidoiak idatzi ditu; besteak beste, telebistarako, Santa Teresa de Jesús saileko gidoiak, Carmen Martín Gaiterekin batera.
Real Academia Españolako zuzendari izan da 1998-2010 urte-bitartean. Hainbat sari jaso ditu; 2000 urtean, Tegucigalpako Francisco Morazán Unibertsitateak emandako honoris causa doktoregoa jaso zuen; 2009an, Lázaro Carreter saria jaso zuen, eta 2010ean, Joan Karlos I.a erregeak Urrezko Toison Ordenako zaldun izendatu zuen. 2011n, Menendez Pelayo nazioarteko saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q984423
* Multimedia: Víctor García de la Concha / Q984423
# Yoichiro Kakitani

Yoichiro Kakitani (japonieraz: 柿谷 曜一朗, Kakitani Yōichirō, 1990eko urtarrilaren 3a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2013 | 9 | 4 |
| 2014 | 9 | 1 |
| Guztira | 18 | 5 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q210095
# Yoichi Kajiyama

Yoichi Kajiyama (japonieraz: 梶山 洋一, 1971ko irailaren 8a - ) Japoniako futbolari ohia da.
Hainbat futbol taldetan jokatu du, esaterako Vissel Kobe.

## Kanpo loturak

* (Japonieraz) J.League Data Site
* Datuak: Q2026342
# Yoichi Kamimaru

Yoichi Kamimaru (japonieraz: 神丸 洋一, 1984ko ekainaren 30a - ) Japoniako futbolaria da.
Hainbat futbol taldetan jokatu du, esaterako Ehime FC.

## Kanpo loturak

* (Japonieraz) J.League Data Site
* Datuak: Q3245063
# Yoichi Akiba

Yoichi Akiba (japonieraz: 秋葉 陽一, 1983ko azaroaren 23a - ) Japoniako futbolaria da.
Hainbat futbol taldetan jokatu du, esaterako Yokohama FC eta Mito HollyHock.

## Kanpo loturak

* (Japonieraz) J.League Data Site
* Datuak: Q3245320
# Yoichi Doi

Yoichi Doi (japonieraz: 土肥 洋一, 1973ko uztailaren 25a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 2004 | 2 | 0 |
| 2005 | 2 | 0 |
| Guztira | 4 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q467206
* Multimedia: Yoichi Doi / Q467206
# Yoichi Mori

Yoichi Mori (japonieraz: 森 陽一, 1980ko abuztuaren 1a - ) Japoniako futbolari ohia da.
Hainbat futbol taldetan jokatu du, esaterako Yokohama F. Marinos eta Mito HollyHock.

## Kanpo loturak

* (Japonieraz) J.League Data Site
* Datuak: Q5250722
# Yoichi Naganuma

Yoichi Naganuma (japonieraz: 長沼 洋一, 1997ko apirilaren 14a - ) Japoniako futbolaria da.
Hainbat futbol taldetan jokatu du, esaterako Sanfrecce Hiroshima.

## Kanpo loturak

* (Japonieraz) J.League Data Site
* Datuak: Q24875990
# Yoichiro Nambu

Yoichiro Nambu (japonieraz: 南部 陽一郎, Nanbu Yōichirō, Tokio, 1921eko urtarrilaren 18a - Osaka, 2015eko uztailaren 5a) japoniar jatorriko fisikari estatubatuarra izan zen. 2008. urtean Fisikako Nobel Saria jaso zuen fisika azpiatomikoaren simetria-haustura espontaneoaren mekanismoa aurkitzeagatik.

## Biografia

Nambu Tokion jaio zen 1921. urtean. Fukui Bigarren Hezkuntzako Ikastetxean graduatu ondoren, Tokioko Unibertsitate Inperialean fisika ikasi zuen. 1949. urtean, irakasle lagun bezala sartu zen Osaka Hiriko Unibertsitatean eta hurrengo urtean irakasle bezala hasi zen lanean.
1952. urtean Princetongo Goi Mailako Ikasketako Institutuak ikasten jarraitzera gonbidatu zuen. 1954. urtean Chicagoko Unibertsitatera aldatu zen eta 1958an irakasle izendatu zuten. 1970ean estatubatuar hiritartasuna hartu zuen.

## Kanpo estekak

* Datuak: Q188120
* Multimedia: Yoichiro Nambu / Q188120
# Yoichi Futori

Yoichi Futori (japonieraz: 太 洋一, 1982ko abuztuaren 3a - ) Japoniako futbolaria da.
Hainbat futbol taldetan jokatu du, esaterako Roasso Kumamoto.

## Kanpo loturak

* (Japonieraz) J.League Data Site
* Datuak: Q3243182
# Yoichi Masutani

Yoichi Masutani (japonieraz: 桝谷 洋一, 1976ko abuztuaren 1a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo loturak

* (Japonieraz) J.League Data Site
* Datuak: Q11538263
# Xalbador Garmendia

Xalbador Garmendia (Zaldibia, 1932ko irailaren 20a - Anoeta, 2018ko azaroaren 14a) euskal idazlea izan zen.

## Bizitza

Lehenengo ikasketak Tolosako sakramentinoekin egin ostean, Erromako Unibertsitatera joan zen Teologia ikastera. Handik itzultzean Maulen bizi izan zen eta leku ezberdinetan aritu zen lanean: Zeruko Argia aldizkarian zuzentzaile, Eusko Kontseilu Gorena-ko itzultzaile, Egin egunkariko euskara arduradun, eta abar. Euskaltzain urgazlea da.
1968ko Arantzazuko biltzarrean euskara batuaren deklinabideari buruzko txostena aurkeztu zuen. Hainbat hedabidetan aritu zen euskara zuzentzaile gisa.
Ordurako euskal kulturgintzan bete-betean zebilen; besteak beste, antzerkiaren esparruan eta dantzaren arloan —Tolosako Udaberri dantza taldearen sortzaileetakoa izan zen—. Itzulpen arloan ere nabarmendu da, hainbat obra klasiko itzuli baititu euskarara: Albert Camusen Les Justes (Gizon zuzenak, 1967), Antoine de Saint-Exuperyren Le Petit Prince (Printze txikia, 1970) eta Gabriel Garcia Marquezen Crónica de una muerte anunciada (Heriotza iragarritako baten kronika, 1982), adibidez.
Euskara zuzentzaile ere aritu zen hainbat hedabidetan; besteak beste, Zeruko Argia-n eta Egin-en. Eusko Kontseilu Goreneko itzultzaile ere izan zen, eta Gernikako estatutuaren itzulpenean aritu zen.

## Lanak
### Haur eta gazte literatura

* Beltza! Beltza! (1990, Erein)

### Dibulgazioa

* Lurraren kondaira (1970, Herri Gogoa)

### Itzulpengintza

* Printze txikia (Le Petit Prince) (1970). Plan/Beobide argitaletxea.Itzultzailea: Xalbador Garmendia.

## Erreferentziak

* 1 2 Xalbador Garmendia hizkuntzalaria hil da. 2018ko azaroaren 14a. Berria.eus
* ↑ Harluxet hiztegia: Xalbador Garmendia. (Noiz kontsultatua: 2018-11-06).
* ↑ Auñamendi: Xalbador Garmendia. (Noiz kontsultatua: 2018-11-06).
* ↑ [http://www.eizie.eus/en/Argitalpenak/Senez/20021001/lopez An analysis of Children's and Young People's Literature translated into Basque: Functions, influences, and strategies / Manu Lopez Gaseni itz. Mikel Morris (Senez, 2002-10-01). ] (Noiz kontsultatua: 2018-11-06).

## Kanpo estekak

* Xalbador Garmendia literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12269056
# Xalbador Madariaga

Xalbador Madariaga Elizondo, (Arantza, Nafarroa, 1930eko azaroa – ) nafar bertsolaria da. Bautista Madariaga bertsolariaren anaia da.

## Kanpo estekak

* Bertsozale.com: Xalbador Madariaga
* Datuak: Q51044506
# Xalbador eta Ihidoi

Xalbador eta Ihidoi Daniel Aire Xalbador eta Gerard Ihidoik osaturiko bikotea Etxamendik eta Larraldek osaturikoarekin parekatu izan dute. Amodiozko abestiek eta kantu politikoek osatzen dute haien errepertorioa. Nafarroako Behereko bi kantariek hiru disko argitaratu dituzte: Gauden gu (1992), Bizitzaren haritik (1997) eta Amentsen miraila (2005).

## Ibilbidea

Bakoitzak bere aldetik hasi zuten bidea Daniel Aire Xalbador urepeldarrak (Fernando Aire Xalbador bertsolariaren semea) eta Gerard Ihidoi ezterenzubitarrak. Bakoitzak bere kantuak zituen, bere plazak. Eta lehen aldiz 1990ean abestu zuten elkarrekin, bikote moduan, Baxenabarreko Kantu Txapelketako kanporaketan. Daniel Xalbadorren kantu batekin aurkeztu ziren, "Gaztetxo bati" izenekoarekin. A cappella kantaturiko abesti hark hitz onenen saria eskuratu zuen, baina, hala ere, finaletik kanpo gelditu zen bikotea. Txapelketatik at, ostatuetan eta plazetan kantatzen hasi ziren bi laborariak elkarrekin ordutik.
1992an lehen diskoa argitaratu zuten, Gauden gu izenekoa, Elkar diskoetxearekin. Handik bost urtera etorri zen bigarren diskoa, Agorila diskoetxearekin argitaratutako Bizitzaren haritik. Eta gaurdaino, azken diskoa 2005ean argitaratu zuten, Amentsen miraila (ZTK). 2010. urterako beste disko bat atera asmo dute.
Bai diskoetan eta bai plazan herri musika landu dute beti Xalbadorrek eta Ihidoik. A cappella edo gitarra jotzaile bat lagun harturik, munduko kantu ezagunak zein euskal kantu ez hain ezagunak taularatu dituzte, antzokietan, herriko festetan, sostengu gaualdietan, elizetan... Dena den, Xalbador eta Ihidoiren errepertorioan ez dira falta Daniel Xalbadorrek berak sorturiko kantuak; harenak dira hitzak gehienetan, nahiz eta bakar batzuk Ernest Alkhat, Etxahun-Iruri eta Xabier Leterenak izan.
Plazerari eta penari, plazeretik eta penatik abesten dute Xalbador eta Ihidoik. Amodiozko kantuak eta politikoak. Ipar Euskal Herriko kantagintzan, Etxamendi eta Larralde bikotearekin lotu izan da Xalbadorrek eta Ihidoik osaturikoa, bai estilo aldetik, bai jorratzen dituzten gaiei begira, hala doinuetan nola kantakeran.

## Diskografia

* Gauden Gu (1992, Elkar)
* Bizitzaren haritik (1997, Agorila)
* Amentsen miraila (2005, Kultulan Diskak)

## Erreferentziak

* Edukiaren zati bat «Xalbador eta Ihidoi» artikulutik hartua da. Artikulu hark Ainara Gorostizu du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Datuak: Q12269058
# Xalisco (udalerria)

Xalisco Mexikoko udalerri bat da. Nayarit estatuan kokatua dago. 2010ean 49.102 biztanle zituen 478,29 km²ko azaleran. Herriburua [[Xalisco (Xalisco)|Xalisco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Xalbador Bertsolaria kalea

Xalbador kalea Fernando Aire Etxart Xalbador bertsolariaren omenez izendatuta dago.
Donostiako Antiguo auzoan kokatuta dago.
# Xalbador ikastetxea

Xalbador ikastetxea edo Xalbador kolegioa Kanbon (Lapurdi) dagoen ikastola da, Seaskaren barnean sortua, lehen maila ondorengo eta lizeo aurreko kolegio (collège) mailako ikasketak eskaintzen dituena. Ipar Euskal Herrian kolegio mailan euskarazko ikasketak ematen hasi zen lehen ikastetxea izan zen.
1969an sortu zen Seaska: hasieran, bakarrik haur txikientzako Lehen Hezkuntza eskaintzen zen, baina urtez urte eskaintza hori zabaltzen joan zen eta horrela 329 ikasle ziren Xalbador kolegioan 2016-2017 urterako, Bigarren Hezkuntzan.
2020an, Ipar Euskal Herri osoan ikasketetan eta harremanetan euskara erabiltzen zuten kolegioak lau hauek besterik ez ziren: Kanboko Xalbador, Larzabaleko Manex Erdozaintzi, Ziburuko Piarres Larzabal eta Baionako Estitxu Robles kolegioak.

## Historia

1983an sortu zen Iparraldeko Bigarren Hezkuntzako lehen kolegioa. Nire Pentzea etxea haren lehen egoitza izan zen. Komunitatearen (guraso, irakasle, herritar eta kanpoko laguntzaileak) boluntario lanari esker garatu zen.
2013an Kanboko egoitza eraberritu egin zuten.

## Helburuak

Euskaraz ikastea lehen helburua da, eta ikasleak euskaldun herritar arduratsu eta parte-hartzaileak bihurtzea.

## Antolaketa

2017-2018 ikasturteko datuak:
* 329 ikasle; horietarik 11 IEP egituran dira (Inklusiorako Egitura Pedagogikoa).
* 41 irakasle eta langile.

## Irakaskuntza

Sei pedagogia-ildootan oinarritua da:
* zentzua ematen duena,
* ikasleen jarraipena segurtatzen duena,
* proiektu bereziak sustatzen duen xedea,
* ateraldiak,
* pedagogia aktiboa, eta
* eztabaida guneak eskaintzen dituzten pedagogiak jorratzen ditu.

## Erreferentziak

* ↑ Aitzin solasa | Xalbador Kolegioa. (Noiz kontsultatua: 2021-11-21).
* ↑ Renteria, Aitor. (2013-05-11). «Xalbador ikastegia, geroarekiko erronka» Berria (Noiz kontsultatua: 2021-11-21).
* ↑ Renteria, Aitor. «Seaskak Xalbador ikastetxea inauguratu du, arraberriturik» Berria (Noiz kontsultatua: 2021-11-21).
* ↑ Pedagogia aktiboa, hezkuntza talde motibatua | Xalbador Kolegioa. (Noiz kontsultatua: 2021-11-21).

## Ikus, gainera

* Kanbo
* Ikastola
* Seaska
* Bernat Etxepare Lizeoa - Baiona
* Piarres Larzabal kolegioa - Ziburu
* Manex Erdozaintzi kolegioa - Larzabale
* Estitxu Robles kolegioa - Baiona
* Manex Goinetxe

## Kanpo estekak

* Xalbador ikastetxearen webgunea
* Seaska
* Ikastolen Elkartea
* Xalbador kolegioa Euskaldun egunkariaren hemerotekako 16 albiste (1990-2003)
* Datuak: Q12269060
# Xallas

Xallas Galiziako barrualdean dagoen eskualdea da, Coruñako probintziaren mendebaldean. Eskualdeak 394,7 kilometro koadroko azalera eta 16.343 biztanle zituen 2005eko urtarrilaren 1eko erroldaren arabera.

## Udalerriak

Mazaricos eta Santa Comba.

## Kanpo estekak

* Datuak: Q1069073
* Multimedia: Comarca do Xallas / Q1069073
# Xalbador (Xabier Lete)

Xalbador izenburuarekin Xabier Letek album bat plazaratu zuen 2001ean, Berrehun urtez bertsotan bertso klasikoen antologia barruan. Lan honetan bertsolariaren hamar bertso ospetsuenetarikoak bildu zituen, abestiak bihurtuz. Grabazioak Elkarlanean estudioan egin ziren, Karlos Gimenez zuzendaritzapean, 1999tik 2001 arte. CD gisa plazaratu zen.

## Abestiak

* "Nigarra Begian", 05:31
* "Dohaina Eta Lana", 05:40
* "Hogei Urtetan Bezala", 08:34
* "Mattin Nigarrez Ikusi Dut" 07:45
* "Ama Euskal Herria" 05:45
* "Bakea" 07:21
* "Primaderari" 09:13
* "Esperantzarik Gabeko Amodioa" 05:09
* "Jainkoa Eta Ni" 06:52
* "Sortetxeari" 07:02.
Iraupen osoa: 68' 51"

## Talde teknikoa

* Azala: Juanma Aramendi, Ainhoa Lukas
* Soinu teknikaria: Cesar Ibarretxe
* Moldaketak, zuzendaritza, ekoizpena: Karlos Gimenez

### Musikariak

* Karlos Gimenez, pianoa
* Pello Ramirez, biolontxeloa
* Jabier Muguruza, akordeoia
* Pascal Gaigne, gitarra, bandoneoia
* Txema Garces, baxua
* Luis Camino, perkusioa
* Herve Michaud, oboea, adar ingelesa
* Iñaki Garmendia, flauta
* Juan Navarro, klarinetea
* Xabier Lete, ahotsa

## Erreferentziak

* ↑ https://www.elkar.eus/es/musika_fitxa/xalbador/lete-xabier/8436007063069

## Kanpo estekak

* CD osoa Youtuben.
* Datuak: Q123507741
# Xalbadorren heriotzean

Xalbadorren heriotzean Xabier Letek Xalbador bertsolariaren omenez idatziriko abestia da. 1978an argitaratu zuen Lore bat, zauri bat diskoan.
Oso ezaguna da, horrela hasten da: "Adiskide bat bazen orotan bihozbera...".
Bi zatiko poema da; diskoan, lehenengoa errezitatu egin zuen, eta bigarrena kanta bihurtu zuen. Euskal Herrian gehien aditu den Leteren kantetako bat da, izan ere, 2005ean Euskal Kanturik Onena saioa irabazi zuen.
Erramun Martikorenak abestiaren bertsio ezaguna egin zuen 1993an. Luhartz taldeak, Benito Lertxundik, Anne Etxegoienek, Rozalének edo Pettik ere abestu dute.
* Benito Lertxundi
* Erramun-Martikorena
* Petti
* Rozalén
* Anne Etchegoyen

## Erreferentziak

* ↑ https://www.youtube.com/watch?v=HMOT7bEFC64
* ↑ Kantuz : 1965-2015 : memoria eta desira. Elkar D.L. 2015 ISBN 978-84-9027-437-8. PMC 989148818. (Noiz kontsultatua: 2023-02-28).

## Kanpo estekak

* Xalbadorren heriotzean abestiaren Xabier Leteren bertsioa entzungai.
* Xalbadorren heriotzean abestiaren Erramun Martikorenaren bertsioa entzungai.
* Xalbadorren heriotzean abestiaren Benito Lertxundiren bertsioa entzungai.
* Datuak: Q743947
# Wutha-Farnroda

Wutha-Farnroda Alemaniako udalerria da. Turingia estatuan kokatuta dago, Wartburgkreis barrutian. 2014an 6.297 biztanle zituen 36,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q659146
* Multimedia: Wutha-Farnroda / Q659146
# Wutongqiao barrutia

Wutongqiao barrutia (txinera tradizionalez: 五通桥区) Txinako barruti bat da, Leshan barruan. Azken zentsuaren arabera 312.086 biztanle zituen 465.52 azaleran banatuta.

## Kanpo estekak

* Datuak: Q1199645
# Wuxi Maoye City

Wuxi Maoye City edo Moi City (txineraz: 无锡茂业城), Txinako Herri Errepublikako Wuxi hirian eraikitzen ari den erabilera anitzeko etxe orratza da.
303 metro eta 72 solairu izango ditu eta Wuxiko finantza barruti berrian egongo da.

## Ikus, gainera

* Wuxi

## Erreferentziak

* ↑ (Ingelesez) CTBUHren webgunea.. (Noiz kontsultatua: 2013-06-15).

## Kanpo estekak

* Eraikinaren eraikuntzaren hasierari buruzko albistea.
* Datuak: Q2595527
* Multimedia: Wuxi Maoye City / Q2595527
# Wuxia

Wuxia, literalki txineraz, "borroka-heroiak", Txinerazko literaturako genero bat da, abentura eta akzioa protagonista dituena, borroka-arteak eta antzinako Txina nahastuz. Fikzio idatzia komiki mundura ere moldatu zen 20. mendean, eta handik indar handiz zinera, telebistara eta bideo-jokoen mundura.
Nazioartean terminoa ezaguna izatera igaro da. Borroka-arte film txinatarren sinonimo da wuxia, eta ikono kultural bat ere bada; western terminoa AEBetako beste ikono kultural bat den era berdintsuan.

## Kanpo estekak

* Datuak: Q754803
* Multimedia: Wuxia / Q754803
Hitza "wǔxiá" hitza konposatzen da wǔ (武, borroka, gerra) eta xiá (俠, heroi) terminoekin.
# Wuthering Heights (1939ko filma)

Wuthering Heights (euskaraz Gailur ekaiztsuak), 1939ko William Wyler estatubatuarrak zuzendutako amodiozko drama film bat da. Emily Brontë ingeles idazlearen 1847ko izenburu berdineko eleberrian oinarritua dago. Merle Oberon, Laurence Olivier, David Niven eta Geraldine Fitzgerald aktoreek antzeztu zuten.
Argazkigintza onenaren Oscar Saria (Zuri-beltza, Gregg Toland) irabazi zuen.

## Sinopsia

Oharra: Atal honek istorio osoa edo amaiera argitzen du.
Earnshawsak lurjabeak dira XIX. mendeko Ingalaterran. Egun batean, aita hiritik etxera iritsiko da mutil ijito batekin, Heathcliff deitzen diotena, izututa bezain itxura onekoa. Seme harroak, Hindleyk, arbuiatu egiten du, baina bere ahizpa Cathyk, aldiz, adiskidetasun eta maitasun harreman estua ezartzen du berarekin. Earnshaw jauna hil ondoren, Hindley seme zaharrenak, garai honetan jada alkoholiko bat dena, Heathcliff zerbitzari bihurtzen den ukuilura bizitzera bidaltzen du, gazteak independente eta zoriontsu izaten hazten dira, Hindleyk Heathcliffekiko zuen etsaitasuna jarraitzen duen arren. Gauzak aldatu egiten dira Heathcliff eta Cathy lautadan jolasean ari direnean, Cathy Heathcliffekin joaten da bizilagunen etxea zelatatzera, baina txakurrak agertzen dira eta atzetik hasten dira lapurrak direla pentsatzen, Cathy lurrera erortzen da eta txakurrek hozka egiten diote eta biak harrapatzen dituzte.

## Aktoreak

* Laurence Olivier: Heathcliff
* Merle Oberon: Catherine Earnshaw Linton
* David Niven: Edgar Linton
* Flora Robson: Ellen Dean
* Geraldine Fitzgerald: Isabella Linton
* Hugh Williams: Hindley Earnshaw
* Donald Crisp: Kenneth doktorea
* Leo G. Carroll: Joseph
* Miles Mander: Lockwood jauna - Arrotza
* Cecil Kellaway: Earnshaw, Cathyren aita
* Cecil Humphreys: Linton epailea
* Sarita Wooton: Cathy – Haurra (edota Sarita Wooten)
* Rex Downing: Heathcliff – Haurra
* Douglas Scott: Hindley – Haurra
* Vernon Downing: Giles

## Kanpo loturak

* IMDBko fitxa irakurgai (Ingelesez)
* Datuak: Q1140611
* Multimedia: Wuthering Heights (1939 film) / Q1140611
# Wuustwezel

Wuustwezel (nederlanderaz ahoskatua: ʋystˈʋeːzəl; ) Belgikako iparraldean dagoen hiria da, Flandriako Anberesko probintzian dagoena. Udalerriaren barruan herri hauek daude: Wuustwezel bera, Gooreind eta Loenhout. 2015eko urtarrilaren 1ean 19.547 biztanle zituen.

## Kanpo estekak

* (Nederlanderaz) Webgune ofiziala
* Datuak: Q912045
* Multimedia: Wuustwezel / Q912045
# Wutöschingen

Wutöschingen Alemaniako udalerria da. Baden-Württemberg estatuan dago, [[Waldshut (barrutia)|Waldshut]] barrutian. 2014an 6.488 biztanle zituen 26,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q529068
* Multimedia: Wutöschingen / Q529068
# Wuxi konderria

Wuxi Konderria (巫溪县 txinera sinplifikatuz), Chongqing osatzen duten konderrietako bat da. 2006ko erroldaren arabera, 520.000 biztanle bizi ziren 4.030 kilometro koadroko azaleran, hortaz, barrutiaren dentsitatea 129 biztanle/km2 da.

## Inguru naturala eta kokapena

Barrutiaren mugak honakoak dira: Hubei probintzia ipar-ekialdean, Shaanxi probintzia iparraldean, Chengkou Konderria ipar-mendebaldean, Kai Konderria mendebaldean, Yunyang Konderria hego-mendebaldean, Fengjie Konderria hegoaldean, eta Wushan Konderria hego-ekialdean.

## Ikus, gainera

* Chongqingen banaketa administratiboa

## Kanpo estekak

* (Txineraz) Wuxi Konderriko gobernuaren webgunea.
* Datuak: Q1365459
* Multimedia: Wuxi County / Q1365459
# Whisky Galore! (2016ko filma)

Whisky Galore! 2016ko Gillies MacKinnon eskoziar zinema zuzendariak zuzendutako film komikoa da. 1949ko izen bereko filmaren berregokitzapena izan zen.

## Argumentua

Oharra: Atal honek istorio osoa edo amaiera argitzen du.
Eskoziako irla batean whisky kargamentu handia zeraman itsasontzi bat naufragatu du. Irlako biztanleek denbora luzea zeramaten alkoholik edan gabe, eta kargamentuarekin geratzeko ahaleginak egingo dituzte autoritate eta poliziari iruzur eginez.

## Aktoreak

* Gregor Fisher - Joseph Macroon
* Eddie Izzard - Captain Waggett
* Sean Biggerstaff - Sergeant Donald Odd
* Naomi Battrick - Peggy Macroon
* James Cosmo - Macalister the Minister
* Ellie Kendrick - Catriona Macroon
* Kevin Guthrie - George Campbell

## Erreferentziak

* ↑ EiTB. (2018/06/05). 'Whisky Galore' komediaren estreinaldia, gaurko 'LND'n. .

## Kanpo estekak

* Datuak: Q25218267
# Whispering Pines (Ipar Carolina)

Whispering Pines Ipar Carolinako herrixka bat da. Moore konderrian kokatua dago. 2010ean 2.928 biztanle zituen, 8,79 kilometro koadrotan banatuta.

## Ikus, gainera

* Moore konderria

## Kanpo estekak

* Datuak: Q3313453
# Whitburn (Mendebaldeko Lothian)

Whitburn, jatorriz Whiteburn, Eskoziako gaeleraz: An t-Allt Bàn, Eskoziako udalerri bat da, Mendebaldeko Lothian konderrian.

## Kanpo estekak

* Datuak: Q840684
* Multimedia: Whitburn, West Lothian / Q840684
# Whitburn (Tyne eta Wear)

Whitburn, Ingalaterrako ipar-ekialdean dagoen udalerri bat da, Tyne eta Wear konderrian.
2011n 5.102 biztanle zituen.
* Datuak: Q7994159
* Multimedia: Whitburn, Tyne and Wear / Q7994159